Diari Oficial de la Generalitat Valenciana


Sumari del DOGV 6789, del 05-06-2012 (2012/5532)

DECRET 90/2012, d'1 de juny, del Consell, pel qual es modifica el Catàleg de Forests de Domini Públic i d'Utilitat Pública de la Província de València, amb l'exclusió de 3,2921 hectàrees i la inclusió de 3,9018 hectàrees a la forest d'utilitat pública número V45, denominada Los Rodenos i pertanyent a l'Ajuntament de Calles.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6789

Data del DOGV
:   05-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5532


Data del document
:   01-06-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Correcció d'errades

DECRET 90/2012, d'1 de juny, del Consell, pel qual es modifica el Catàleg de Forests de Domini Públic i d'Utilitat Pública de la Província de València, amb l'exclusió de 3,2921 hectàrees i la inclusió de 3,9018 hectàrees a la forest d'utilitat pública número V45, denominada Los Rodenos i pertanyent a l'Ajuntament de Calles. [2012/5532]  
Juan Antonio Clemente Galiano, en representació de l'empresa Bodegas Vegamar, SL, ha sol·licitat la permuta de 3,2921 hectàrees de la forest d'utilitat pública número V44 de la província de València denominada Caídas del Río Turia, sítia en el terme municipal de Calles i propietat del seu ajuntament, oferint com a prestació 3,9018 hectàrees de terrenys propietat seua, que formen part de la forest d'utilitat pública número V45 denominada Los Rodenos, situada als termes municipals de Calles i d'Higueruelas i propietat de l'Ajuntament de Calles.   
  
Com a conseqüència del que s'ha exposat, la Conselleria d'Infraestructures, Territori i Medi Ambient ha instruït l'expedient corresponent, de conformitat amb el que disposen els articles 16 i 17 de la Llei 43/2003, de 21 de novembre, de Forests, i els articles 11, 13, 24, 26 i 31 del Reglament de la Llei Forestal de la Comunitat Valenciana, aprovat pel Decret 98/1995, de 16 de maig, del Consell, en el qual han quedat acreditats els requisits exigits per l'article 16 de la Llei 43/2003 esmentada per a autoritzar l'exclusió i permuta d'una part d'una forest catalogada; en conseqüència, pertoca accedir a la sol·licitud de l'interessat i modificar el Catàleg de Forests de Domini Públic i d'Utilitat Pública mitjançant l'aprovació del decret corresponent.  
Per tot això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 1 de juny de 2012,  
  
DECRETE  
  
Article 1. Descatalogació dels terrenys sol·licitats  
S'exclouen 3,2921 hectàrees de la forest d'utilitat pública número V44 de la província de València denominada Caídas del Río Turia, sítia als termes municipals de Calles i propietat del seu ajuntament, corresponents a les parcel·les sol·licitades pel Sr. Juan Antonio Clemente Galiano, en nom i representació de Bodegas Vegamar, SL.  
  
Article 2. Autorització de la permuta  
S'autoritza la permuta, acordada entre l'Ajuntament de Calles i Juan Antonio Clemente Galiano, en representació de l'empresa Bodegas Vegamar, SL, dels terrenys esmentats per uns altres pertanyents a l'interessat i que s'assenyalen en l'article següent, amb una superfície de 3,9018 hectàrees.  
  
Article 3. Catalogació dels terrenys oferits  
S'inclouen 3,9018 hectàrees a la forest d'utilitat pública número V45 de la província de València denominada Los Rodenos, sítia als termes municipals de Calles i Higueruelas i propietat de l'Ajuntament de Calles, corresponents a la parcel·la 68 del polígon 12 (enclavament F de la delimitació de la forest), les parcel·les 87 i 88 del polígon 14 (enclavament G de la delimitació de la forest), i les parcel·les 101 i 102 del polígon 14 (part de l'enclavament H de la delimitació de la forest), oferides pel Sr. Juan Antonio Clemente Galiano, en representació de l'empresa Bodegas Vegamar, SL, i propietat d'esta.  
  
Article 4. Modificació del catàleg  
1. Es modifica la inscripció de la forest d'utilitat pública número V44 en el Catàleg de Forests de Domini Públic i d'Utilitat Pública de la Província de València, que queda de la manera següent:  
a) Número: V44.  
b) Nom: Caídas del Río Turia.  
c) Partit judicial: Llíria.  
d) Terme municipal: Calles.  
e) Pertinença: Ajuntament de Calles.  
f) Superfície pública: 1.179,7393 hectàrees.   
g) Superfície total: 1.405,2122 hectàrees.  
h) Límits:  
1r. Nord: finques particulars del terme municipal de Calles.  
2n. Est: forest d'utilitat pública número 52 denominada La Sierra, del terme municipal de Domeño i propietat d'este ajuntament.  
3r. Sud: forest d'utilitat pública número 52 denominada La Sierra, del terme municipal de Domeño i propietat d'este ajuntament, i forest número 50 denominada Caídas del Río Turia, del terme municipal de Chelva i propietat d'este ajuntament.   
4t. Oest: forest d'utilitat pública número 50 denominada Caídas del Río Turia, del terme municipal de Chelva i propietat d'este ajuntament.  
2. Es modifica la inscripció de la forest d'utilitat pública número V45 en el Catàleg de Forests de Domini Públic i d'Utilitat Pública de la Província de València, que queda de la manera següent:  
a) Número: V45.  
b) Nom: Los Rodenos.  
c) Partit judicial: Llíria.  
d) Terme municipal: Calles i Higueruelas.  
e) Pertinença: Ajuntament de Calles.  
f) Superfície pública: 3.749,8677 hectàrees.   
g) Superfície total: 4.439,3559 hectàrees  
h) Límits:  
1r. Nord: forest d'utilitat pública número 51 denominada Lomas del Chinchel, del terme municipal de Chelva i propietat d'este ajuntament, per mitjà de la rambla d'Alcotas i la línia que passa per la Peña Roya i l'Alto de Azagadores fins al molló d'Aguavientos.  
2n. Est: forest d'utilitat pública número 53 denominada La Umbría, del terme municipal d'Higueruelas i propietat d'este ajuntament, segons la línia, dins del terme municipal d'Higueruelas, que passa per El Picayo, Cerro Bercolón, Puntal de las Estacas, Collado de Peña Parda, Puntal Redondo, Puntal de los Morros i forest d'utilitat pública número 52 denominada La Sierra, del terme municipal de Domeño i propietat d'este ajuntament, segons la línia que va del Puntal de los Morros a l'Alto del Tormé.  
3r. Sud: forest d'utilitat pública número 52 denominada La Sierra, del terme municipal de Domeño i propietat d'este ajuntament, finques particulars del terme de Domeño i finques particulars del terme de Calles.  
4t. Oest: finques particulars del terme de Calles i forest d'utilitat pública número 51 denominades Lomas del Chinchel, del terme municipal de Chelva i propietat d'este ajuntament.  
  
Article 5. Formalització de la permuta  
La permuta ha de ser elevada a escriptura pública, que s'inscriurà al Registre de la Propietat i de la qual es lliurarà una còpia autoritzada a la Conselleria d'Infraestructures, Territori i Medi Ambient perquè conste en el Catàleg de Forests de Domini Públic i d'Utilitat Pública de la Província de Valencia.  
  
Article 6. Replantejament i senyalització  
Bodegas Vegamar, SL, ha de col·locar i retirar en l'acte de replantejament, a càrrec seu, les fites que permeten delimitar la forest, d'acord amb l'alçament topogràfic realitzat per a l'expedient i les instruccions que reba de la direcció territorial de la Conselleria d'Infraestructures, Territori i Medi Ambient.   
  
Article 7. Adequació del Registre de la Propietat i del Cadastre Immobiliari  
Juan Antonio Clemente Galiano, en representació de Bodegas Vegamar, SL, ha d'adequar al Registre de la Propietat la cabuda i la descripció de la finca propietat seua i ha de procedir de la mateixa manera respecte del Cadastre Immobiliari.  
  
DISPOSICIÓ FINAL  
  
Única. Efectes  
Este decret tindrà efectes des de l'endemà del dia que es publique en el Diari Oficial de la Comunitat Valenciana.  
Contra este decret, les persones interessades poden interposar un recurs contenciós administratiu, en el termini de dos mesos, comptador des de l'endemà del dia que es publique en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjuí que es puga interposar un recurs potestatiu de reposició davant del Consell, en el termini d'un mes, des de l'endemà de la publicació del decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei de Règim Jurídic de les Administracions Públiques i del Procediment Administratiu Comú.  
  
València, 1 de juny de 2012  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS